Doložka pre posudzovanie vplyvov

1. Odhad dopadov na verejné financie

Návrh nemá dopad na verejné financie.

2. Odhad dopadov na obyvateľov, hospodárenie podnikateľskej sféry a iných  
     právnických osôb

Návrh  nemá negatívny dopad na obyvateľstvo.

3. Odhad vplyvov na životné prostredie

Návrh má pozitívny vplyv na životné prostredie v kontexte s plnením základných cieľov nariadenia REACH, ktorými sú zvýšenie ochrany zdravia ľudí a životného prostredia. Používanie systému REACH-IT ako spoločného informačného zdroja Spoločenstva o látkach, ich vlastnostiach a používaní  v rámci výroby, uvádzania na trh a používania látok ako takých, látok v zmesiach a látok vo výrobkoch, umožní prijímať a uplatňovať efektívne opatrenia v rámci chemického manažmentu na úrovni celého Spoločenstva i na národnej úrovni.

4. Odhad vplyvov na zamestnanosť 

Návrh nemá vplyv na zamestnanosť.

5. Odhad vplyvov na podnikateľské prostredie

Návrh nemá negatívny vplyv na podnikateľské prostredie. Sprístupnenie informácií z REACH-IT umožní centru zlepšiť poskytovanie poradenstva podnikateľom.

6. Odhad vplyvov na informatizáciu spoločnosti

Návrh má pozitívny dopad na informatizáciu spoločnosti. Priamy prístup do IT systému agentúry (REACH-IT) zvýši dostupnosť informácií o látkach pre centrum ako príslušný orgán pre nariadenie REACH, pre dotknuté orgány štátnej správy i pre odbornú verejnosť. Priama dostupnosť informácií a využívanie špecifických softvérových nástrojov systému pre príslušný orgán je nevyhnutná pre plnenie jeho úloh z nariadenia REACH a pre priamu komunikáciu s agentúrou.